./data/stoa0275/stoa006/stoa0275.stoa006.opp-lat1.xml
Tertullian
Primo enim, inquis, ChristusEsaiae Emmanuel vocari habebit, dehinc virtutem sumere Damasci et spolia Samariae adversum regem Assyriorum  Porro iste, quivenit, neque sub eiusmodi nomine est editus neque ulla re bellicafunctus est  At ego te admonebo, uti cohaerentia quoque utriusquecapituli recognoscas  Subiuncta est enim et interpretatio Emmanuelis,Nobiscum deus; uti non solum sonum nominis spectes, sed et sensum  Sonus enim Hebraicus, quod est Emmanuel, suaegentis est, sensus autem eius quod est Deus nobiscum, ex interpretationecommunis est  Quaere ergo an ista vox, Nobiscum deus,quod est Emmanuel, exinde quod Christus illuxit, agitetur in Christo Et puto, non negabis, utpote qui et ipse dicas, Deus nobiscumdicitur, id est Emmanuel  Aut si tam vanus es, ut, quiapenes te Nobiscum deus dicitur, non Emmanuel, idcirco nolisvenisse illum cuius proprium sit vocari Emmanuel, quasi non hocsit et Deus nobiscum, invenies apud Hebraeos Christianos, immoet Marcionitas, Emmanuelem nominare, cum volunt dicere Nobiscumdeus; sicut et omnis gens, quoquo sono dixerit Nobiscumdeus, Emmanuelem pronuntiavit in sensu sonum expungens Quodsi Emmanuel Nobiscum deus est, deus autem nobiscum Christusest, qui etiam in nobis est (quotquot enim in Christum tincti estis, Christum induistis), tam proprius est Christus in significationenominis, quod est Nobiscum deus, quam in sono nominis,quod est Emmanuel  Atque ita constat venisse iam illum qui praedicabaturEmmanuel, quia quod significat Emmanuel venit, id estNobiscum deus